EkBass/fiwiki-20250220-pages-articles huggingface dataset:
Viimeinen rantaleijona

Viimeinen rantaleijona on Tonislav Hristovin ohjaama dokumenttielokuva, joka valmistui 2023. Kuuttakymmentä lähenevä Ivan on bulgarialainen naistenmies, mies joka seurustelee ammatikseen naisturistien kanssa Sunny Beachin lomakohteessa. Hän on tehnyt työtään neljäkymmentä vuotta, kommunismin ajoista lähtien. Viimeisen rantaleijonan ovat käsikirjoittaneet Tonislav Hristov ja Kalle Aho. Elokuvan ovat tuottaneet Kai Nordberg ja Kalle Aho Making Movies -tuotantoyhtiöstä. Elokuva sai ensi-iltansa Tessalonikin kansainvälisillä elokuvajuhlilla maaliskuussa 2023. ==Lähteet== ==Aiheesta muualla== * Viimeinen ranteleijona Ylen Areenassa. Luokka:Vuoden 2023 dokumenttielokuvat Luokka:Vuoden 2023 suomalaiset elokuvat Luokka:Suomalaiset dokumenttielokuvat Luokka:Tanskalaiset dokumenttielokuvat
Kasvu

Kasvu on Kolmoskanavan syksyllä 1987 esittämä, Fantasiafilmin tuottama ja Tapio Suomisen ohjaama draamasarja kiltin perhetytön muuttumisesta kovapintaiseksi punkkariksi. Pääosaa näyttelee tuottaja-käsikirjoittaja- kuvaaja Asko Apajalahden tytär Hanna Apajalahti, ja muissa keskeisissä osissa nähdään Jarmo Perälä (poikaystävä), Markku Huhtamo (isä), Olga Weckström (Misu) ja Hellevi Seiro (äiti). Sarjaan tehtiin aluksi 12 puolen tunnin jaksoa ja sitten keväällä 1988 esitetty kahdeksan jakson jatkosarja nimeltä Ratkaisujen aika. Nämä olivat harvoja Kolmoskanavan tilaamia kotimaisia draamasarjoja Tuomas Sallisen englanninkielisen poliisisarjan Walker ohella. ==Vastaanotto== Aamulehden tuolloinen televisiokriitikko Hannu Raittila piti sarjaa päälleliimatun opettavaisena, dramatisoituna asennekasvatuksena. Helsingin Sanomien Jukka Kajava taas näki siinä sosiaalista ja yksilöllistä sanomaa huolimatta eräistä epäuskottavuuksista. Saman lehden Mikael Fräntin mielestä Kasvu-sarjan tekijät näyttivät tuntevan asiat ja tilanteet, joista kertovat, mutta pieni etäisyyden otto materiaaliin olisi ollut paikallaan. ”Moralisoinnista heitã ei voi syyttää, mutta he eivät olleet myöskään pystyneet sisäistämãän asioita loppuun.” ==Lähteet== Luokka:1980-luvun suomalaiset televisiosarjat Luokka:Suomalaiset draamasarjat Luokka:Kolmoskanavan televisio-ohjelmat
Pyroniini Y

Pyroniini Y (C17H19N2OCl) on ksanteenirekenteinen aromaattinen orgaaninen yhdiste. Yhdistettä käytetään väriaineena esimerkiksi mikroskopiatutkimuksissa. ==Ominaisuudet, valmistus ja käyttö== Huoneenlämpötilassa pyroniini Y on vihreää tai kellanpunaista kiteistä ainetta. Yhdiste liukenee hyvin veteen ja hieman heikommin muun muassa etanoliin ja glykoliin. Liuokset ovat punartavia ja niillä on keltainen fluoresenssi. Pyroniini Y:n valmistuksen ensimmäisessä vaiheessa 3-dimetyyliaminofenoli reagoi formaldehydin kanssa. Muodostuva leukoväri hapetetaan pyroniini Y:ksi esimerkiksi typpohapokkeen tai isoamyylinitriitin avulla.Thomas Gessner & Udo Mayer: teoksessa "Triarylmethane and Diarylmethane Dyes", Ullmann's Encyclopedia of Industrial Chemistry, John Wiley & Sons, New York, 2000. Pyroniini Y:tä käytetään mikroskopiatutkimuksissa erityisesti selektiiviseen nukleiinihappojen värjäykseen metyylivihreän kanssa. Pyroniini Y värjää RNA:n punaiseksi ja metyylivihreä värjää DNA:n vihreäksi. Pyroniini Y värjää soluliman punaiseksi ja tätä käytetään erityisesti maksasolujen tutkimuksissa.Ute Schmidt & Erik K. W. Schulte: "Stains, Microscopic", teoksessa Ullmann's Encyclopedia of Industrial Chemistry, John Wiley & Sons, New York, 2000. ==Lähteet== Luokka:Väriaineet
IM-3

IM-3 (myös nimillä Intuitive Machines Mission 3 sekä CP-11) on Nasan Commercial Lunar Payload Services (CLPS) -ohjelmaan kuuluva Intuitive Machinesin kolmas miehittämätön kuulento. IM-3:n sisällä olisi useita tutkintalaitteita, joiden avulla IM-3:n kuulauskeutuja, Nova-C, mittaisi Kuun etelänavalla sijaitsevaa Reiner Gamma -aluetta, jolla on oma pieni magneettikenttä. IM-3 laukaistaisiin Falcon 9-raketilla ja sen suunniteltu laukaisu tapahtuisi vuoden 2025 lopussa, tai vuoden 2026 alussa. == Tutkimuslaitteet == * Kamera * Kuumönkijä, nimeltä Mobile Autonomous Prospecting Platform (MAPP). * Lunar Vertex, tarkoitettu kuun plasman sekä kuupölyn tutkintaan. * Cooperative Autonomous Distributed Robotic Exploration (CADRE), joka on kokoelma pieniä robotteja, joiden tarkoituksena on tutkia Kuun pintaa yhteisesti. * Moon Laser Instrumentation for General relativity High-accuracy Test (MoonLIGHT), ESAn rakentama laserheijastin. * Lunar Space Environment Monitor (LUSEUM), tarkoituksena mitata korkeaenergisiä hiukkasia Kuun pinnalta. * satelliitti, nimeltä Khon2 lähde: == Lähteet == Luokka:Commercial Lunar Payload Services Luokka:Intuitive Machines Luokka:Kuuluotaimet Luokka:Miehittämättömät avaruuslennot Luokka:2020-luvun avaruustoiminta
Gregor Biber

Gregor Biber (s. 9. elokuuta 2006 Krems, Itävalta) on itävaltalainen jääkiekkoilija. Hänen pelipaikkansa on puolustaja ja hänen kätisyytensä on vasen. Biber edustaa SHL-joukkue Rögle BK:ta. Hänellä on sopimus joukkueen kanssa kauden 2025–2026 loppuun saakka. NHL-joukkue Utah Hockey Club varasi hänet neljännellä kierroksella 98. varausvuorolla vuoden 2024 NHL:n varaustilaisuudessa. Biberin kasvattajaseura on UEC Krems. Biber on pelannut 25 SHL:n runkosarjan ottelua. Näissä otteluissa hän on tehnyt yhden maalin ja yhden syötön eli yhteensä kaksi tehopistettä. Biber on edustanut Itävallan A-maajoukkuetta kolmessa ottelussa. Kaikki uran tilastot päivitetty 11. joulukuuta 2024. == Lähteet == Luokka:Itävaltalaiset jääkiekkoilijat Luokka:Rögle BK:n pelaajat Luokka:Utah Hockey Clubin varaamat pelaajat Luokka:Vuonna 2006 syntyneet Luokka:Elävät henkilöt
Asikkalan vapaaseurakunta

Asikkalan vapaaseurakunta on Asikkalan Vääksyssä toimiva vapaaseurakunta. Seurakunta on perustettu vuonna 2000. Seurakunnan puheenjohtaja on Pauli Heinonen. Seurakunnan toimitilat sijaitsevat Vääksyssä Äkeentiellä. Seurakunta kuuluu Suomen Vapaakirkko -kirkkokuntaan. Seurakunnan toimintaan kuuluu jumalanpalvelusten rukous- ja ylistystilaisuudet, raamatunopetus, kahvihetket, lähetystyö, diakoniatyö ja kummilapsityö. Vapaaseurakunta ylläpitää myös kirpputoria. Vapaakirkolinen työ sai alkunsa Asikkalassa 1970-luvun lopulla Lahden vapaaseurakunnan toiminnan kautta. Vääksyssä on toimitut itsenäisen seurakunnan tavoin 1990-luvulta lähtien ja itsenäinen paikallisseurakunta perustettiin 24. huhtikuuta 2000. Seurakunnalla oli muutaman vuoden ajan toimitila Anianpellon kauppakeskuksessa. Tämän jälkeen toimintaa järjestetty kodeissa ja pitkään myös kahvilassa. Vuoden 2006 marraskuun alusta alkaen käytössä oli Anianpellon kauppakorttelissa Yläsaliksi nimetty huoneisto. Tammikuussa 2009 seurakunta pääsi muuttamaan uusiin toimitiloihin osoitteeseen, joissa se toimi vuoden 2015 kevääseen saakka. == Katso myös == * Luettelo Suomen vapaaseurakunnista * Vapaakirkollisuus Suomessa * Suomen Vapaakirkko == Lähteet == Luokka:Asikkalan seurakunnat Luokka:Suomen vapaaseurakunnat
RCS-moottori

RCS-moottori (, suom. reaktio-ohjausjärjestelmä) on avaruusaluksissa ja avaruussukkulassa käytettävä menetelmä aluksen asennon ja ohjauksen hallintaan. Menetelmällä ohjaus antaa pieniä määriä työntövoimaa haluttuun suuntaan tai suuntien yhdistelmään. RCS voi antaa kiertomomentin toisin kuin esimerkiksi avaruussukkulan päämoottori, joka antaa työntövoimaa vain yhteen suuntaan. RCS kooostuu tyypillisesti useista pienistä rakettimoottoreista tai reaktiopyöristä ja gyroskoopeista. Näitä voidaan käyttää myös yhdistelminä halutun manööverin tyypin ja mittakaavan mukaan. Useimmat satelliitit käyttävät reaktiopyörien (momenttipyörien) tai gyroskooppien yhdistelmiä, joilla pyörivän kappaleen vääntömomentilla voidaan säätää aluksen asentoa. Telakoituvat miehitetyt alukset käyttävät pieniä rakettimoottoreita niiden tehokkuuden ja nopean reaktiokyvyn vuoksi. Rakettimoottorit voivat käyttää esimerkiksi hydratsiinia tai pienet satelliitit voivat käyttää muuta kaasua. == Lähteet == == Aiheesta muualla == * Reaction Control Systems (RCS) (PDF) * Initial Investigation of Reaction Control System Design on Spacecraft Handling Qualities for Earth Orbit Docking (PDF) Luokka:Avaruustekniikka
Sebastian Cossa

Sebastian Cossa (s. 21. marraskuuta 2002 Hamilton, Ontario, Kanada) on kanadalainen jääkiekkomaalivahti. Cossa edustaa NHL-joukkue Detroit Red Wingsia. Hänen hanskakätensä on vasen. Cossa on pelannut yhdessä NHL:n runkosarjan ottelun. Tässä ottelussa hänen päästettyjen maalien keskiarvonsa oli 2,67 maalia ottelua kohden ja hänen torjuntaprosenttinsa oli 85,7%. Uran tilastot päivitetty 11. joulukuuta 2024. Cossan kasvattajaseura on Fort McMurray MHA. Ennen NHL-uraansa hän pelasi WHL-juniorisarjassa Edmonton Oil Kingsin joukkueessa. Detroit Red Wings varasi hänet ensimmäisellä kierroksella 15. varausvuorolla vuoden 2021 varaustilaisuudessa. Hänellä on sopimus joukkueen kanssa kauden 2025–2026 loppuun saakka. == Lähteet == Luokka:Kanadalaiset jääkiekkomaalivahdit Luokka:Detroit Red Wingsin pelaajat Luokka:Detroit Red Wingsin varaamat pelaajat Luokka:Vuonna 2002 syntyneet Luokka:Elävät henkilöt
Johnny Briceño

Johnny Briceño (s. 17. heinäkuuta 1960) on belizeläinen poliitikko, joka on toiminut Belizen pääministerinä vuodesta 2020. Hän toimi Yhdistyneen kansanpuolueen (PUP) johtajana ja opposition johtajana vuosina 2008–2011. Aikaisemmin hän oli varapääministeri ja luonnonvara- ja ympäristöasioiden ministeri. Briceñon poliittinen ura alkoi vuonna 1993, kun hänet valittiin kansalliskokoukseen. Hän toimi varapääministerinä ja ministerinä vuosina 1998–2007 ja nousi opposition johtajaksi vuonna 2008. Vuonna 2016 hänet valittiin uudelleen PUP:n johtajaksi. Marraskuun 2020 vaaleissa Briceño johti PUP:n historialliseen voittoon, jonka myötä hänestä tuli Belizen viides pääministeri. Hän johtaa maata talouskriisin keskellä, ja häntä pidetään kansanläheisenä ja kuuntelevana johtajana. Briceño on kritisoinut Rishi Sunakin päätöstä olla pyytämättä anteeksi Britannian roolia orjakaupassa ja katsoo, että maalla on moraalinen velvollisuus korjata menneisyyden vääryyksiä. Briceñon mukaan Belize saattaa siirtyä tasavaltaan ja luopua monarkian asemasta valtionpäänä, kuten Barbados teki vuonna 2021. Belizeen perustettu perustuslaillinen komissio tutkii siirtymistä tasavaltaan, ja päätös voidaan tehdä parlamentissa ilman kansanäänestystä. Briceño uskoo, että Belize pysyy Kansainyhteisön jäsenenä, vaikka kruunun asema poistettaisiin. == Lähteet == Luokka:Belizen pääministerit Luokka:Vuonna 1960 syntyneet Luokka:Elävät henkilöt
Mohammed al-Bashir

Mohammed al-Bashir (; s. 1983 Jabal Zawiya, Idlibin maakunta) on syyrialainen poliitikko.Tom Watling, Who is Mohammed al-Bashir? Syria’s new interim PM who has connections to both Assad and the rebels Independent 10.12.2024, viitattu 11.12.2024 Mohammed al-Bashir: Who is Syria's new interim prime minister? Middle East Eye 10.12.2024, viitattu 11.12.2024 Al-Bashir opiskeli Aleppon yliopistossa ja työskenteli sähköinsinöörinä.Syrian fighters name Mohammed al- Bashir as caretaker prime minister Al Jazeera 10.12.2024, viitattu 11.12.2024 Hän sai myös oppiarvon oikeustieteessä ja shariassa Idlibin yliopistosta. Al- Bashir työskenteli vuoteen 2021 saakka tarkkuusinstrumenttien osaston päällikkönä Syyrian kaasuyhtiössä. Jätettyään tehtävänsä hän liittyi Syyrian sisäiseen oppositiohallintoon. Vuosina 2022–2023 al-Bashir oli kehityksen ja humanitaaristen asioiden ministeri Idlibin maakuntaa johtaneessa Syyrian pelastushallituksessa. Tammikuussa 2024 hänet valittiin Syyrian pelastushallituksen pääministeriksi. Al-Bashirin tuolloin ajamia tavoitteita olivat hallinnon modernisointi teknologian keinoin, talouden vahvistaminen ja Idlibissa sisäisiksi pakolaisiksi joutuneiden ihmisten humanitaaristen tarpeiden priorisointi. Al-Bashir nimitettiin Syyrian pääministeriksi Bašar al-Assadin hallinnon kaaduttua joulukuussa 2024. Hänet valittiin virkaan 1. maaliskuuta 2025 saakka jatkuvan siirtymäkauden ajaksi. Al-Bashir oli nimitystä ennen tavannut kaatuneen hallinnon edustajia. == Lähteet == Luokka:Syyrian pääministerit Luokka:Vuonna 1983 syntyneet Luokka:Elävät henkilöt
Belizen pääministeri

Belizen pääministeri on Belizen hallituksen johtaja. Belizeä hallitsee monarkki, joka nimittää kenraalikuvernöörin. Viiden vuoden välein järjestettävien parlamenttivaalien jälkeen kenraalikuvernööri nimittää yleensä suurimman puolueen puheenjohtajan pääministeriksi. Pääministeri puolestaan ehdottaa varapääministeriä ja muita hallituksen jäseniä. ==Luettelo Belizen pääministereistä== Itsenäisyyden ajan pääministerit: Nro kuva nimi vallassa puolue 1 George Cadle Price 1981 – 1984 PUP 2 Manuel Esquivel 1984 – 1989 UDP (1) George Cadle Price 1989–1993 PUP (2) Manuel Esquivel 1993–1998 UDP 3 Said Musa 1998–2008 PUP 4 Dean Barrow 2008–2020 UDP 5 Johnny Briceño 12\. marraskuuta 2020 alkaen PUP == Lähteet == ==Aiheesta muualla== *
Adib al-Shishakli

Adib al-Shishakli (; 1909 Hama – 27. syyskuuta 1964 Ceres, Goiás, Brasilia) oli syyrialainen upseeri, joka kaappasi maassa vallan joulukuussa 1949 ja käytännössä hallitsi sitä, kunnes hänet syöstiin vallasta vuonna 1954.Adib al- Shishakli Britannica, viitattu 11.12.2024 Sam Sweeney, The Zero-Sum Game of Syrian Politics National Review 6.9.2020, viitattu 11.12.2024 Hän oli muodollisesti Syyrian presidentin asemassa vuosina 1953–1954.Syria's Six Presidents: A Historical Overview from Independence to 2024 Kurdistan24 10.12.2024, viitattu 11.12.2024 Al-Shishakli vastusti pyrkimyksiä Syyrian ja Irakin yhdistymiseen ja kaappasi vallan yhdistymisen näyttäessä todennäköiseltä. Edeltäjä Sami al-Hinnawi pakeni Beirutiin ja joutui siellä murhatuksi. Al-Shishakli asetti puolustusministeriksi armeijan upseerin. Marraskuussa 1951 hän määräsi pidätettäväksi entisen liittolaisensa, pääministeri Fawzi Salun, koska Salu oli ehdottanut hallituskokoonpanoa, jota al-Shishakli ei hyväksynyt. Suurin osa poliittisista puolueista tukahdutettiin tämän jälkeen. Al-Shishakli vahvisti armeijaa Ranskan tuella ja kieltäytyi Yhdysvaltain avusta. Hän perusti elokuussa 1952 Arabien vapautusliikkeen, josta oli määrä tulla hänen siviilien tuella johtamansa poliittinen puolue. Syyrialaisten poliitikkojen enemmistö yhdistyi puoluetta vastaan, mikä heikensi al-Shishaklin asemaa. Armeija kaatoi hänen hallintonsa, ja hän lähti maanpakoon helmikuussa 1954. Al-Shishakli sai Syyriassa kuolemantuomion poissaolevana. Hänet murhattiin Brasiliassa vuonna 1964. Tekijä oli syyrialainen Nawaf Ghazaleh. == Lähteet == Luokka:Syyrian presidentit Luokka:Syyrialaiset henkirikosten uhrit Luokka:Vuonna 1909 syntyneet Luokka:Vuonna 1964 kuolleet
Shukri al-Quwatli

Shukri al-Quwatli (; 1891 Damaskos – 30. kesäkuuta 1967 Beirut) oli syyrialainen poliitikko, joka toimi itsenäistyneen Syyrian ensimmäisenä presidenttinä vuosina 1943–1949 ja pääsi uudelleen presidentiksi vuosiksi 1955–1958.Shukri al-Quwatli Britannica, viitattu 11.12.2024 Syria's Six Presidents: A Historical Overview from Independence to 2024 Kurdistan24 10.12.2024, viitattu 11.12.2024 Al-Quwatli johti antikolonialistista liikettä Syyriassa ja toimi Syyrian politiikassa 1930-luvulta lähtien. Hän edusti ranskalaisten valtaa vastustanutta Kansallista blokkia ja nousi sen johtoon vuonna 1940. Al-Quwatli valittiin ensimmäiseksi itsenäisyyden ajan presidentiksi vuonna 1943. Hän sai Isolta-Britannialta tukea Ranskan vallan päättämiseen, ja viimeiset ulkomaiset joukot poistuivat Syyriasta vuonna 1946. Al-Quwatli poisti Syyrian perustuslaista presidentille asetetut kausirajoitukset vuonna 1947. Tämä mahdollisti hänen jälleenvalintansa vuonna 1948. Maaliskuussa 1949 al-Quwatli syrjäytettiin sotilasvallankaappauksella. Hänen seuraajansa oli Husni al-Za'im. Al-Quwatli oli lyhyesti vangittuna Syyriassa ja lähti sitten maanpakoon Egyptiin. Vuonna 1955 hänet valittiin jälleen Syyrian presidentiksi, jolla oli enää lähinnä seremoniallinen virka. Al-Quwatli johti Kansallista blokkia seurannutta Kansallispuoluetta. Hän luopui asemastaan Yhdistyneen arabitasavallan muodostamisen yhteydessä vuonna 1958. == Lähteet == Luokka:Syyrian presidentit Luokka:Vuonna 1891 syntyneet Luokka:Vuonna 1967 kuolleet
José Raúl Mulino

Jose Raul Mulino Quintero (s. 13. kesäkuuta 1959) on panamalainen juristi ja poliitikko, joka nimitettiin presidentiksi 5. toukokuuta 2024. Mulino opiskeli Universidad Santa María La Antiguassa (USMA) Panamassa, jossa hän valmistui laki- ja valtiotieteistä vuonna 1982. Hän suoritti maisterin tutkinnon merioikeudesta Tulane Universitystä New Orleansissa vuonna 1983. Hän on toiminut asianajajana siitä alkaen. Mulinon poliittinen ura alkoi varaulkoministerinä vuonna 1990, ja vuosina 1993–1994 hän oli ulkoministeri. Ricardo Martinellin presidenttikaudella hänet nimitettiin hallitus- ja oikeusministeriksi vuonna 2009 ja sitten yleisen turvallisuuden ministeriksi vuosina 2010–2014. Näissä rooleissa Mulino oli vastuussa kansallisen poliisin, rajavartioston, rannikkovartioston kaltaisen ilmavalvonnan ja maahanmuuttoviraston toiminnasta. Vuonna 2010 Martinellin ja Mulonon säätämää lakia vastustaneiden banaanityöläisten protesteissa kuoli satoja mielenosoittajia. Mulino on johtanut useita poliittisia puolueita ja toiminut Solidaridadin puheenjohtajana (2005-2008) ja Union Patriotica -puolueessa (2008-2011). Vuonna 2018 hän oli Cambio Democratico -puolueen presidenttiehdokas. Lopulta vuonna 2024 hänestä tuli Realizando Metas (RM) -puolueen presidenttiehdokas ja hän voitti parlamenttivaalit saman vuoden toukokuussa. == Lähteet == == Aiheesta muualla == Luokka:Panaman presidentit Luokka:Ulkoministerit Luokka:Oikeusministerit Luokka:Vuonna 1959 syntyneet Luokka:Elävät henkilöt
Iron Dames

Iron Dames on moottoriurheilun projekti, joka pyrkii edistämään naisten asemaa moottoriurheilussa. Projektin perusti Deborah Mayer vuonna 2018 ja Iron Dames oli ensimmäinen täysin naisista koostuva talli, joka voitti kilpailun FIA World Endurance Championship -sarjassa. Kaudella 2025 Iron Dames osallistuu WRC2-sarjaan. Iron Dames on osallistunut myös Formula Regional European Championship -sarjaan. == Lähteet == Luokka:Autourheilutallit
San Ignacio

San Ignacio (tai ) on Macaljoen varrella sijaitseva, Belizen länsiosassa olevan Cayon alueen hallintokeskus. Macaljoki on toinen kahdesta joesta, jotka alempana yhdyttyään muodostavat Belizejoen. San Ignacion väkiluku on 12 086 (VL2022). Yhdessä välittömästi kaupungin itäpuolella, Macaljoen vastarannalla sijaitsevan Santa Elenan taajaman (8 587 as.) kanssa kaupungin väkiluku on noin 21 000 (VL2022). Kaupunkiin johtaa satamakaupunki Belize Citystä alkunsa saava, pääkaupunki Belmopan kautta kulkeva Läntinen valtatie (George Price Highway). San Ignaciossa ja kaupungin lähistöllä on monia mayakulttuurin historiallisia rakennelmia ja asutuspaikkoja. Esimerkiksi San Ignacion eteläosassa sijaitseva Cahal Pech asutetiin noin 1000 eaa. ja hylättiin 800 jaa. mennessä. Hawkesworth Bridge 2017.jpg|Macaljoen ylittävä Hawkesworthin silta yhdistää kaupungin vastarannan Santa Elenaan. San Ignacio Police Station.jpg|San Ignacion poliisiasema. San Ignacio Public Library.jpg|San Ignacion kirjasto. Saint Andrew's Anglican Church side view.jpg|Pyhän Andrew’n anglikaaninen kirkko. Burns Ave in San Ignacio.jpg|Burns Avenue. Street scene in san ignacio.jpg| San Ignacio Town Street, Belize.jpg| Cahal Pech Jul 10 2015 49.jpg|Cahal Pech on San Ignacion eteläosassa sijaitseva, mayojen korkeakulttuurin aikakaudella asutettu alue. San Ignacio Panorama3.JPG|Panoraama San Ignaciosta. == Lähteet == == Aiheesta muualla == Luokka:Belizen kaupungit
Oskari Hakovirta

Oskari Hakovirta, sukunimi aik. Hamström (13. tammikuuta 1861 Hamina – 2. maaliskuuta 1931 Vuohilahti) oli suomalainen toimittaja.Kuolinilmoitus, Karjala, 11.03.1931, nro 68, s. 1, Kansalliskirjaston digitaaliset aineistot. Viitattu 11.12.2024Ent. toimittaja O. Hakovirta 70-vuotias, Haminan Lehti, 15.01.1931, nro 5, s. 2, Kansalliskirjaston digitaaliset aineistot. Viitattu 11.12.2024 Oskari Hakovirta kävi koulua Haminassa ja meni sitten hopeasepän oppiin. Hän siirtyi sitten valtionrautateille, jossa palveli viimeksi konduktöörinä. Tällöin hän jo kirjoitteli uutisia Viipurin Sanomiin ja Inkeri- lehtiin. Vuonna 1897 hän liittyi vakinaisesti Viipurin Sanomain toimitukseen uutisten kerääjäksi ja oli tässä työssä lehden lakkauttamiseen saakka 1901. Sen jälkeen Hakovirta oli muutamissa muissa lehdissä tilapäisenä avustajana sekä mukana sosialidemokraattisessa liikkeessä toimien Viipurissa ilmestyneen Työ-lehden taloudenhoitajana. Vuonna 1908 Hakovirta siirtyi Amerikkaan, jossa hän myöskin oli sanomalehtialalla. Hän palasi Suomeen 1927 ja toimi lehtien avustajana. Hän kirjoitti muun muassa Suomen Sosialidemokraatti-lehteen artikkeleita ulkosuomalaisten oloista. Hakovirta oli keväällä 1929 mukana perustamassa Suomen Lalli-liittoa. Hän oli 1929–1931 Lennartti Pohjanheimon kustantaman Lalli-liiton äänenkannattajan suomalaisuus- ja heimoasiaa ajaneen Nouseva Suomi-lehden päätoimittajana. Hakovirta kuoli 70-vuotiaana Vuohilahden Haapaniemessä.Oskari Hakovirta kuollut, Suomen Sosialidemokraatti, 13.03.1931, nro 71, s. 5, Kansalliskirjaston digitaaliset aineistot. Viitattu 11.12.2024Kolme Lalli-liiton jäsentä nyt pidätetty, Aamulehti, 11.12.1929, nro 338, s. 7, Kansalliskirjaston digitaaliset aineistot. Viitattu 11.12.2024Fascistijärjestö Lalli-liitto on äskeisten provokatsioniyritysten suunnittelija. Liiton rahoittajina suurkapitalistit. Perustajajäseninä moraalittomia lurjuksia, Työ, 12.12.1929, nro 143, s. 4, Kansalliskirjaston digitaaliset aineistot. Viitattu 11.12.2024Suomen sanomalehdistö 1771-1932: bibliografinen esitys - La presse finlandaise en 1771-1932 : exposé bibliographique / Akseli Routavaara, 1935, Nouseva Suomi s. 50, Kansalliskirjaston digitaaliset aineistot. Viitattu 11.12.2024 == Lähteet == == Aiheesta muualla == * Oskari Hakovirta : Lyhyt silmäys Amerikan suomalaisten elämään, Ulkosuomalaislehti, 15.05.1928, nro 1, s. 20, Kansalliskirjaston digitaaliset aineistot * Oskari Hakovirta : Suomalaiset maanviljelijät Amerikassa, Ulkosuomalaislehti, 15.07.1928, nro 1, s. 15, Kansalliskirjaston digitaaliset aineistot Luokka:Suomalaiset toimittajat Luokka:Vuonna 1861 syntyneet Luokka:Vuonna 1931 kuolleet
Trænan kirkko

Trænan kirkko () on Trænan kunnassa Norjassa sijaitseva puinen ristikirkko vuodelta 1773. ==Lähteet== ==Aiheesta muualla== Luokka:Norjan puukirkot Luokka:Træna
Stugudalin kappeli

Stugudalin kappeli () on Tydalin kunnassa Norjassa sijaitseva puinen pitkäkirkko vuodelta 1957. ==Lähteet== ==Aiheesta muualla== Luokka:Norjan puukirkot Luokka:Tydal
Husøyn kirkko (Tønsberg)

Husøyn kirkko () on Tønsbergin kunnassa Norjassa sijaitseva kivinen pitkäkirkko vuodelta 1933. ==Lähteet== ==Aiheesta muualla== Luokka:Norjan kivikirkot Luokka:Tønsberg
Husøyn kirkko

Husøyn kirkko tarkoittaa seuraavia Norjassa sijaitsevia kirkkoja: * Husøyn kirkko Solundin kunnassa * Husøyn kirkko Tønsbergin kunnassa
Semin kirkko

Semin kirkko () on Tønsbergin kunnassa Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Norjan kivikirkot Luokka:Tønsberg
Valløn kirkko

Valløn kirkko () on Tønsbergin kunnassa Norjassa sijaitseva puinen pitkäkirkko vuodelta 1782. ==Lähteet== ==Aiheesta muualla== Luokka:Norjan puukirkot Luokka:Tønsberg
Slagenin kirkko

Slagenin kirkko () on Tønsbergin kunnassa Norjassa sijaitseva tiilinen pitkäkirkko vuodelta 1901. ==Lähteet== ==Aiheesta muualla== Luokka:Norjan kivikirkot Luokka:Tønsberg
Solvangin kirkko

Solvangin kirkko () on Tønsbergin kunnassa Norjassa sijaitseva kivikirkko vuodelta 1969. ==Lähteet== ==Aiheesta muualla== Luokka:Norjan kivikirkot Luokka:Tønsberg
Søndre Slagenin kirkko

Søndre Slagenin kirkko () on Tønsbergin kunnassa Norjassa sijaitseva kivikirkko vuodelta 1972. ==Lähteet== ==Aiheesta muualla== Luokka:Norjan kivikirkot Luokka:Tønsberg
Eikin kirkko

Eikin kirkko () on Tønsbergin kunnassa Norjassa sijaitseva kivikirkko vuodelta 1988. ==Lähteet== ==Aiheesta muualla== Luokka:Norjan kivikirkot Luokka:Tønsberg
Ramnesin kirkko

Ramnesin kirkko () on Tønsbergin kunnassa Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Norjan kivikirkot Luokka:Tønsberg
Vålen kirkko

Vålen kirkko () on Tønsbergin kunnassa Norjassa sijaitseva kivinen pitkäkirkko 1100-luvulta. Torniosa rakennettiin 1870-luvun alussa. ==Lähteet== ==Aiheesta muualla== Luokka:Norjan kivikirkot Luokka:Tønsberg
World Assembly of Muslim Youth

World Assembly of Muslim Youth (WAMY; ) on vuonna 1972 Saudi-Arabiassa perustettu kansainvälinen järjestö, joka tukee islamilaisia nuorisojärjestöjä.World Assembly of Muslim Youth United Nations, viitattu 11.12.2024 World Assembly of Muslim Youth Oxford Reference, viitattu 11.12.2024 Järjestö pitää päämajaansa Riadissa. Sillä on lisäksi paikallistoimistoja Jeddassa, Malesiassa, Espanjassa, Nigeriassa ja Keniassa. World Assembly of Muslim Youth julkaisee uutiskirjettä englanniksi ja arabiaksi. Pew Research Centerin mukaan World Assembly of Muslim Youthin tehtävä on ensisijaisesti tuoda musliminuorten saataville Saudi-Arabian hallinnon edustama ankara uskontulkinta. Pew Research Centerin mukaan järjestö on pyrkinyt edistämään islaminuskoisten nuorten ja nuorten aikuisten välistä solidaarisuutta jalkapalloturnausten, nuorisoleirien, opiskelijavaihdon ja stipendiohjelmien kautta.Muslim World League and World Assembly of Muslim Youth Pew Research Center 15.9.2010, viitattu 11.12.2024 World Assembly of Muslim Youthin johtajiin on kuulunut Saleh bin Abdul-Aziz Al ash- Sheikh.Matthew Levitt, Combating Terrorist Financing, Despite the Saudis Washington Institute 1.11.2002, viitattu 11.12.2024 == Terrorismiyhteydet == Yhdysvalloissa heräsi epäilyjä World Assembly of Muslim Youthin kytköksistä terrorismiin ensimmäisen kerran vuonna 1996. Vuonna 2002 Romanian tiedustelupalvelu piti järjestöä Hamasin rintamana. Samana vuonna järjestön vuosikonferenssin kunniavieraana Riadissa oli Hamas-johtaja Khalid Maš’al. Myös Intian viranomaiset ja Filippiinien asevoimat syyttivät World Assembly of Muslim Youthia terrorististen ryhmien ja militanttien islamistien rahoittamisesta. Vuonna 2012 Kanada poisti World Assembly of Muslim Youthin hyväntekeväisyysjärjestöjen rekisteristä, koska sen kautta katsottiin välitetyn varoja terroristijärjestöksi listatulle järjestölle.Mark Blumberg, CRA revokes charity “World Assembly of Muslim Youth” for providing funds to a listed terrorist org. Canadian Charity Law 23.2.2012, viitattu 11.12.2024 == Lähteet == == Aiheesta muualla == * Viralliset sivut Luokka:Islamilaiset järjestöt Luokka:Nuorisojärjestöt Luokka:Kansainväliset järjestöt Luokka:Saudiarabialainen yhteiskunta
Lindsdal

Lindsdal on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Se on pääasiassa 1970-luvulla rakennettu pientaloalue. Taajamassa oli 6 061 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Kalmarin kunta
Hans Villius

Hans Villius (10. heinäkuuta 1923 Kalmar – 22. kesäkuuta 2012 Täby) oli ruotsalainen historioitsija. Hän tuli tunnetuksi SVT:lle tekemistään historiadokumenteista, jotka käsittelivät muun muassa juhannuskriisiä, Kustaa III:n murhaa ja Raoul Wallenbergiä. Villius väitteli vuonna 1951 tohtoriksi Lundin yliopistosta aiheenaan Kaarle XII:n Venäjälle tekemästä sotaretkestä kertovat aikalaislähteet. Hän sai professorin arvonimen vuonna 1996. Hans Villiuksen mukaan on nimetty katu hänen kotikaupungissaan Kalmarissa. ==Lähteet== ==Aiheesta muualla== Luokka:Ruotsalaiset historioitsijat Luokka:Ruotsalaiset juontajat Luokka:Vuonna 1923 syntyneet Luokka:Vuonna 2012 kuolleet
Smedby (Kalmar)

Smedby on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 3 742 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Kalmarin kunta
Rinkabyholm

Rinkabyholm on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 1 642 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Kalmarin kunta
Ljungbyholm

Ljungbyholm on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 2 008 asukasta vuoden 2023 lopussa. ==Tunnettuja henkilöitä== * Melker Hallberg (s. 1995), jalkapalloilija ==Lähteet== ==Aiheesta muualla== Luokka:Ruotsin taajamat Luokka:Kalmarin kunta
Trekanten

Trekanten on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 1 559 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Kalmarin kunta
Idomene (Amfilokhia)

Idomene () oli antiikin aikainen nimi kahdelle kukkulanhuipulle, jotka sijaitsivat Amfilokhiassa Kreikassa. Toinen tunnettiin suurempana (korkeampana) ja toinen pienempänä (matalampana) Idomenenä. Niiden välissä oli sola. Pienempi Idomene vaikuttaa olleen kukkula solan suun pohjoispuolella ja suurempi Idomene kukkula sen eteläpuolella. Suurempi Idomene sijoitetaan nykyiseen Palaiokoúlaan itään Menídistä () ja pienempi Idomene nykyiselle Alonákin kukkulalle Menídistä pohjoisluoteeseen (). Näin kukkulat sijaitsivat Ambrakianlahden (nyk. Amvrakikóslahti) koillispuolella pohjoiseen Argos Amfilokhikonista ja Olpaista. Antiikin historiassa kukkulat tunnetaan ennen kaikkea peloponnesolaissodan aikana vuonna 426 eaa. käydystä, Thukydideen kuvaamasta Idomenen taistelusta ateenalaisten ja ambrakialaisten välillä. Tuolloin ambrakialaiset leiriytyivät pienemmälle Idomenelle, kun taas taistelun voittaneet ateenalaiset ottivat haltuunsa suuremman Idomenen.Thukydides: Peloponnesolaissota 3.105–114. Nykyisin kukkuloiden sijaintipaikat ovat Amfilochían kunnassa Aitolia-Akarnanian alueyksikössä. == Lähteet == Luokka:Akarnania Luokka:Amfilochía
Krenai

Krenai (, ) oli antiikin aikainen kaupunki tai muu asutus Amfilokhiassa Kreikassa. Se sijoitetaan nykyiselle Palioavlín kukkulalle Amfilochían kunnan alueelle noin viisi kilometriä pohjoiseen Amfilochían kaupungista. Krenai, suomeksi ”Kaivot”, sijaitsi Ambrakianlahden kaakkoisrannalla lähellä Argos Amfilokhikonin kaupunkia. Se oli rakennettu ovaalinmuotoiselle kukkulalle, jolta on löydetty noin 660 metriä pitkän linnoistusmuurin sekä julkisten ja yksityisten rakennusten jäänteitä. Krenai kuului Argos Amfilokhikonin poliksen alueeseen. Krenain asutus on ollut olemassa ainakin klassisella ja hellenistisellä kaudella. Sen arvellaan olleen alun perin varuskuntapaikka, joka myöhemmin kehittyi pieneksi kaupungiksi. Ainoa antiikin lähde, joka mainitsee Krenain, on Thukydides, joka kuvaa seudun maantiedettä kertoessaan vuoden 426 eaa. Idomenen taistelusta ateenalaisten ja ambrakialaisten välillä.Thukydides: Peloponnesolaissota 3.105. == Lähteet == Luokka:Akarnanian kaupungit Luokka:Amfilochía
Matropolis

Matropolis () eli Metropolis () oli antiikin aikainen kaupunki ja kaupunkivaltio (polis) Akarnaniassa Kreikassa. Se sijoitetaan nykyisen Xirómeron kunnan alueelle lähelle nykyistä Palaiománinan kylää. == Maantiede == Matropoliin kaupunki sijaitsi Akarnanian sisäosissa etelään Stratoksesta. Sen kautta kulki tie, joka johti Stratoksesta Aitolian Konopeen. Kaupunki sijoitetaan yleensä nykyisen Palaiománinan paikalle, joskin joskus samaa paikkaa on esitetty myös antiikin Sauriaksi. Kaupungilla oli akropolis eli linnoitettu yläkaupunki sekä erillinen alakaupunki. Matropoliin kaupunkivaltion hallussa olleen alueen kooksi on arvioitu noin 25–100 neliökilometriä. Sauria sijoitetaan nykyisin yleensä Matropoliista pohjoiseen. Stratos sijaitsi kaupungista koilliseen ja Konope itään. Matropoliista etelään sijaitsi Ithoria ja länteen Koronta. == Historia == Matropoliin historiasta tiedetään vain vähän. Kaupunki on luetteloitu nykytutkimuksessa klassisen kauden polisten eli itsenäisten kaupunkivaltioiden joukkoon sillä perusteella, että monet seikat tukevat tällaista tulkintaa, vaikka sen todellinen asema vielä tuolloin tunnetaan huonosti. Kaupunki oli kuitenkin varmuudella polis myöhemmin, hellenistisellä kaudella 200-luvulla eaa. Matropolis löi omaa korinttilaisen standardin mukaista hopearahaa 300-luvulla eaa. Kaupungin kansalaisesta käytettiin etnonyymejä Matropolitas () ja Mētropolitēs (). Matropolis kuului Akarnanian liittoon. Noin vuonna 250 eaa. kaupunki tuli aitolialaisten valtaan, jonka jälkeen se kuului Aitolian liittoon. Makedonian Filippos V valtasi ja poltti Matropoliin sotaretkellään aitolialaisia vastaan vuonna 219 eaa.Polybios: Historiai 4.64. 100-luvulla eaa. kaupunki kuului jälleen Akarnanian liittoon. Matropolis mainitaan akarnanian kaupunkien joukossa vielä Aktionista löydetyssä kreikankielissä piirtokirjoituksessa, joka ajoittuu todennäköisesti Augustusta edeltäneeseen aikaan. == Rakennukset ja löydökset == Matropoliin akropolis ja alakaupunki oli kumpikin ympäröity omilla muureillaan. Akropoliin muurissa kivet ovat puolisuunnikkaan muotoisia ja alakaupungin muurissa monikulmaisia. Kaupungin paikalta on löydetty geometriselle kaudelle ajoitettua keramiikkaa sekä metalliesineitä. == Lähteet == Luokka:Akarnanian kaupungit Luokka:Xirómero
Metropolis (Amfilokhia)

Metropolis () oli antiikin aikainen pyhäkköpaikka ja asutus Amfilokhiassa Kreikassa. Se sijaitsi lähellä Olpaita ja Argos Amfilokhikonia, mutta sen tarkempaa sijaintipaikkaa ei tunneta. Metropolis kuului Argos Amfilokhikonin poliksen alueeseen. Metropolis mainitaan yleensä pyhäköksi, mutta joskus myös kaupungiksi. Ainoa antiikin lähde, joka mainitsee Metropoliin, on Thukydides, joka kuvaa seudun maantiedettä kertoessaan vuoden 426 eaa. Idomenen taistelusta ateenalaisten ja ambrakialaisten välillä.Thukydides: Peloponnesolaissota 3.107. Amfilokhian Metropolista ei tule sekoittaa Matropoliin eli Metropoliin kaupunkiin, joka sijaitsi etelämpänä Akarnaniassa. == Lähteet == Luokka:Akarnania Luokka:Amfilochía
Olpai

Olpai (, ) oli antiikin aikainen kaupunki tai muu asutus Amfilokhiassa Kreikassa. Se sijaitsi nykyisen Amfilochían kunnan alueella noin kolme kilometriä länteen nykyisestä Kríkelloksen kylästä. Olpai oli rakennettu kukkulalle, joka sijaitsi Ambrakianlahden itärannalla ja tunnetaan nykyisin nimellä Agrilovoúni. Se kuului Argos Amfilokhikonin poliksen alueeseen. Argoksen kaupunkikeskus sijaitsi Olpain lähellä noin neljä kilometriä kaakkoon. Thukydides laski etäisyyden 25 stadioninmitaksi.Thukydides: Peloponnesolaissota 3.105. Olpai oli linnoitettu asutus. Thukydides mainitsee sen kertoessaan vuoden 426 eaa. Idomenen taistelusta ateenalaisten ja ambrakialaisten välillä. Hänen mukaansa akarnanialaiset ja oletettavasti myös argoslaiset käyttivät Olpaita yhteisen oikeusistuimensa kokouspaikkana. Kaupungin asukkaasta käytettiin etnonyymiä Olpaios (). Olpain kukkulalta on löydetty peribolos-muurin ja suuren temppelin jäänteet. == Lähteet == Luokka:Akarnanian kaupungit Luokka:Amfilochía
Pras

Pras voi viitata seuraaviin: * Pras, antiikin aikainen kaupunki Akarnaniassa * Pras, antiikin aikainen kaupunki Akhaia Fthiotiissa * Pras eli Prakazrel Samuel Michel, yhdysvaltalainen rap-artisti
Dangriga

Dangriga (aiemmin: Stann Creek Town) on Belizen itäosassa, Karibianmeren rannalla sijaitseva Stann Creekin alueen hallintokeskus. Kaupungin väkiluku on 9 927 (VL2022; toisen tiedon mukaan tai 9 640). Kaupungin nimi on garifunankielinen, seisovia vesiä tarkoittava sana. Kaupunkiin johtaa pääkaupunki Belmopanista Hummingbird-maantie. Satamakaupunki Belize Citystä saapuu Belizen eteläinen maantie, jonka reitti jatkuu edelleen etelään kohti Punta Gordaa. Kaupungin lähistöllä on mayakyliä ja maailman ensimmäinen jaguaarien suojelualue, Cockscomb Basinin villieläinten suojelualue. Läheinen Mayflower Bocawinan kansallispuisto on perustettu vuonna 2001. Dangrigan kulttuurialueen nähtävyyksiin kuuluu myös seudulla asuvien garifunien kulttuuria esittelevä Gulisi Garifuna -museo. Koska Dangriga on Belizen garifunien keskus, jonne 19. marraskuuta 1823 heidän esivanhempiaan rantautui, juhlitaan tuota muistopäivää kaupungissa vuosittain. Juhlien aikana kuullaan muun muasta energisen rummutuksen sävyttämää puntamusiikkia. Grigadan.JPG|Kaupungin pääkatua. Grigadan2.JPG|Esi-isien rummut -muistomerkki. Grigadan3.JPG|Gulisi Garifuna -museo. == Lähteet == == Aiheesta muualla == Luokka:Belizen kaupungit
Estelí

Estelí on departementti Nicaraguassa. Sen pääkaupunki on Estelí. Vuonna 2023 departementin asukasluvuksi arvioitiin 233 077. Estelín departementti koostuu kuudesta kunnasta: La Trinidad, San Nicolas, Condega, Pueblo Nuevo, Estelí ja San Juan de Limay. Estelí tunnetaan erityisesti tupakkateollisuudestaan, taiteestaan ja käsitöistään, mutta se houkuttelee myös matkailijoita arkeologisten kohteiden, vesiputousten ja luonnonsuojelualueiden vuoksi. Estelí on maatalousvaltaista aluetta, jossa tuotetaan kahvia, tupakkaa ja vihanneksia. Alueella on myös monia luonnonsuojelualueita ja arkeologisia kohteita. == Lähteet == Luokka:Nicaraguan departementit
Orange Walk (kaupunki)

Orange Walk on Belizen pohjoisosassa, New River -joen länsirannalla sijaitseva Orange Walkin alueen hallintokeskus. Kaupungin väkiluku on 14 553. Kaupungin nähtävyyksiin luetaan esimerkiksi Banquitas-kulttuuritalo (). School, Orange Walk, Belize. - panoramio.jpg|Koulu Orange Walkissa. OwMainSt.png|Victoria Avenue, eräs kaupungin pääkaduista. == Lähteet == == Aiheesta muualla == Luokka:Belizen kaupungit
Rick Dickinson

Rick Dickinson (1957 – 24. huhtikuuta 2018) oli brittiläinen teollinen muotoilija, joka kehitti uraauurtavia tietokonemalleja 1980-luvulla.https://www.bbc.co.uk/news/live/business-43841643 Merkittäviä esimerkkejä hänen suunnittelutyöstään ovat ZX81 -kotelo ja kalvonäppäimistö sekä ZX Spectrumin kuminäppäimistö. ==Lähteet== Luokka:Sinclair Luokka:1950-luvulla syntyneet Luokka:Vuonna 2018 kuolleet
Osmo Makkonen

Osmo Alfred Pietari Makkonen (21. maaliskuuta 1909 Pielisjärvi – 31. tammikuuta 1960 Helsinki) oli vesihuoltoon ja -rakentamiseen erikoistunut suomalainen insinööri ja yritysjohtaja. ==Henkilöhistoria== Makkosen vanhemmat olivat opettaja Onni Eerik Makkonen ja Aino Kärkkäinen ja puoliso vuodesta 1934 hammaslääkäri Kerttu Heimonen. Makkonen tuli ylioppilaaksi Lappeenrannan yhteiskoulusta 1927 ja valmistui diplomi-insinööriksi 1933, Master of Science -tutkinnon hän suoritti MIT:issä Yhdysvalloissa 1948. Makkonen toimi valmistuttuaan ensin tie- ja vesirakennushallituksen ja rautatiehallituksen palveluksessa. Oy Yleisen insinööritoimiston suunnittelija ja työinsinööri hän oli 1935–1947, suunnitteluosaston päällikkö 1948–1952 ja tekninen johtaja 1953–1958. Oy Vesi-Hydro Ab:n toimitusjohtaja ja johtokunnan puheenjohtaja Makkonen oli 1958–1960. Hänellä oli myös useita oman alansa ja muita kotimaisia ja kansainvälisiä asiantuntija- ja luottamustehtäviä. (ei-vapaa) ==Julkaisuja== * Yhdyskuntien vedenhankinta ja likavesien poisjohtaminen, Helsinki: Rakennusinsinööriyhdistys, 1946 (36 s.) == Lähteet == Luokka:Suomalaiset insinöörit Luokka: Suomalaiset yritysjohtajat Luokka:Suomalaiset virkamiehet Luokka:Vuonna 1909 syntyneet Luokka:Vuonna 1960 kuolleet
So Long, Marianne

So Long, Marianne on vuonna 2024 julkaistu tositapahtumiin perustuva draamasarja. Sarjassa seurataan nuoren Leonard Cohenin suhdetta Marianne Ihleniin, sekä hänen nousua tuntemattomuudesta julkisuuteen. Sarjassa Cohenia näyttelee yhdysvaltalainen Alex Wolff ja Ihleniä norjalainen Thea Sofie Loch Næss.https://www.imdb.com/title/tt19369032/ Sarjan nimi tulee Cohenin samannimisestä hittikappaleesta So Long, Marianne. == Jaksot == Kausi 1 Jakso Jakson nimi Kesto 1 Hydra 45 min 2 Rakastunut 47 min 3 Ensisuudelma 45 min 4 Oslo 45 min 5 Cohenin Perhe 46 min 6 Paluu Hydran saarelle 42 min 7 Chelsea Hotel 45 min 8 So long, Leonard 45 min == Lähteet == Luokka:Kanadalaiset draamasarjat Luokka:Norjalaiset draamasarjat Luokka:2020-luvun draamasarjat
Sorjo

Sorjo (, ) on maaseututaajama (posjolok) Karjalan tasavallan Lahdenpohjan piirin Elisenvaaran kunnassa Venäjällä. Matkaa Elisenvaaraan on noin yhdeksän kilometriä.Generalnyi plan, s. 10. Vuoden 2013 väestönlaskennan mukaan Sorjossa ei ollut yhtään asukasta. == Historiaa == Suomelle kuuluessaan Sorjo oli osa Kurkijoen kuntaa, ja sijaitsi Parikkalan kunnan rajalla. Ympäristöstään poiketen Sorjon kylässä oli ruotsinkielistä asutusta, koska vuosina 1867–1868 suurten nälkävuosien aikaan alueelle muutti useita perheitä muun muassa Pietarsaaren, Kruunupyyn, Alavetelin ja Teerijärven pitäjistä. Suuri osa Kurkijoen pitäjästä oli tuolloin Alexander von Etterin omistuksessa. Muutaman vuoden päästä von Etter joutui myymään omistuksensa valtiolle, ja siirtolaiset lunastivat raivaamansa maat itselleen. Sorjolaiset perustivat oman ruotsinkielisen kansakoulun vuonna 1890, jolloin sinne ilmoittautui 33 oppilasta. Sorjon kehittyminen pieneksi taajamaksi alkoi rautatien valmistuttua alueelle vuonna 1907. Seuraavana vuonna Sorjoon perustettiin oma asema, jonka seurauksena kylään alkoi muuttaa suomenkielisiä asukkaita. Samaan aikaan myös metsätalouden merkitys alkoi kasvaa, ja 1920-luvulta lähtien asemaa käytettiin myös puutavaran lastauspaikkana. Maatalous säilyi kuitenkin kylän pääelinkeinona. Sorjon asukkaat evakuoitiin ensimmäisen kerran vuonna 1940, jolloin kylässä oli 83 ruotsinkielistä asukasta. Vuonna 1944 ruotsinkielisille asukkaille tarjottiin maata Pernajan Suur-Sarvilahden kartanolta. Perheistä kahdeksan jäi asumaan Pernajaan, loppujen levittäytyessä ympäri maata. == Talous == Sorjon eteläpuolella 1,1 kilometrin päässä toimii louhos, josta louhitaan hiekkaa ja soraa.Generalnyi plan, s. 13. == Lähteet == * === Viitteet === Luokka:Lahdenpohjan piirin asutut paikat Luokka:Kurkijoen kylät
Kiilakilli

Kiilakilli (Oxyzygonectes dovii) on nelisilmiin kuuluva kalalaji. Lajia tavataan Keski-Amerikan länsirannikolla makeissa ja murtovesissä. == Koko ja ulkonäkö == Kiilakilli voi kasvaa 14–15 cm pitkäksi ja koiraat ovat naaraita kookkaampia. Lajin ruumiinmuoto on pitkänomainen ja litteähkö. Kalan selkä- ja peräevät ovat takaruumiissa lähellä suurta ja pyöreäkärkistä pyrstöevää. Monista muista hammaskarppikaloista poiketen kiilakillikoirailla ei ole eväsiitintä. Kiilikillit ovat selästään harmaita ja vaalenevat vatsaa kohde ja koiraiden värisävy on keltaisempi kuin naaraiden. Evien reunat ovat keltaiset ja evissä on valkomusta verkkokuvio. Lajin silmien yläosa on hopeanvärinen ja heijastava. ==Levinneisyys ja elintavat== Kiilakilliä tavataan Nicaraguasta Panamaan. Kala elää erityisesti rannikkojen jokisuistojen murtovesissä ja suoalueilla, mutta sitä tavataan myös hitaasti virtaavissa alankojen joissa, joissa se kutee. Elinympäristön veden lämpötila on korkea, noin 27–30°C. Lajin ravintoa ovat levät, orgaaninen aines ja hyönteiset. Kiilakilliä voidaan pitää akvaariokalana. ==Lähteet== Luokka:Hammaskarppikalat
Sándor Domanovszky

Sándor Domanovszky (27. toukokuuta 1877 Sibiu - 30. huhtikuuta 1955 Budapest), oli unkarilainen historioitsija. Domanovszky oli professoriin poika ja kävi paikallista lukiota Nagyszebenissä (nyk. Sibiu) Transilvaniassa, ja opiskeli sitten Budapestin yliopistossa. Hänestä tuli vuonna 1914 Budapestin yliopiston Unkarin kulttuurihistorian professori ja sitten Unkarin tiedeakatemian jäsen. Hän oli myös Puolan (1932) ja Itävallan tiedeakatemian (1941) sekä "Comité International des Sciences Historiques" (1928) kirjeenvaihtajajäsen ja vuosina 1916-1946 hän oli Unkarin historiallisen seuran (Magyar Történelmi Társulat) varapuheenjohtaja. Domanovszkyn saksankielinen teos Unkarin historia (München ja Leipzig 1923) julkaistiin myös suomeksi (Helsinki 1937).Domanovszky, Sándor Biographisches Lexikon zur Geschichte Südosteuropas ==Teoksia suomeksi== * == Lähteet == Luokka:Unkarilaiset historioitsijat Luokka:Vuonna 1877 syntyneet Luokka:Vuonna 1955 kuolleet
Kauko Kortelaisen veistospuisto

Kauko Kortelaisen veistospuisto on Juuan keskustaan osaksi Keskuspuistoa vuonna 2022 perustettu näyttelyalue, jossa on 12 Kauko Kortelaisen lahjoittamaa veistosta. Puistossa järjestetään Juuan Kivenveisto -tapahtumia.Saukkonen, Emilia: Juukaan tulee kuvanveistotaiteelle omistettu puisto – mukana kuvanveistäjä Kauko Kortelaisen lahjoitus. YLE Uutiset 20.5.2022. == Lähteet == Luokka:Juuka
Mariedahlin pappila

Mariedahlin pappila on Isossakyrössä Etelä-Pohjanmaalla sijaitseva entinen kirkkoherran virka-asunto. Hirsirunkoinen ja tyyliltään klassistisvaikutteinen pappila valmistui vuonna 1848, ja sitä pidetään Carl Ludvig Engelin suunnittelemana. Nykyisin pappilassa sijaitsee juhla- ja kokoontumistiloja, sekä seurakuntatoimisto. Rakennuksen omistaa Isonkyrön seurakunta. Mariedahlin pappila muodostaa osan Museoviraston luokittelemaa suojeltua valtakunnallisesti merkittävää rakennettua kulttuuriympäristöä. Kulttuuriympäristöön kuuluu myös Isokyrön uusi kirkko ja Isokyrön vanha kirkko. == Lähteet == Luokka:Isonkyrön rakennukset ja rakennelmat Luokka:Suomen pappilat Luokka:Suomen 1800-luvulla rakennetut rakennukset ja rakennelmat Luokka:Carl Ludvig Engelin suunnittelemat rakennukset
Tähdet palaavat paikoilleen

Tähdet palaavat paikoilleen on Joose Keskitalon neljästoista studioalbumi, joka julkaistiin syksyllä 2024. Albumin ohessa julkaistiin myös samanniminen kirja, joka avaa Keskitalon laulujen maailmaa. == Soittajat ja laulajat == Joose Keskitalo: laulu, kitara ja kirkonkellot Otto Eskelinen: puhaltimet, koskettimet ja taustalaulu Eero Tikkanen: basso, mandoliini ja taustalaulu Arwi Lind: rummut, perkussiot, saha ja taustalaulu Laura Oksanen: taustalaulu Mikko Innanen: baritonisaksofoni ja englannintorvi == Kappaleet == A. puoli Kappale Kappaleen nimi Kesto 1 Jos tahdot voit muuttua kokonaan tuleksi 2:38 2 Herran pyhällä vuorella 3:40 3 Hän on kalastaja 3:55 4 Väriympyrä 2:44 5 Hymnejä kaloille 2:50 6 Vietetään pitkiä jäähyväisiä 2:58 B. puoli Kappale Kappaleen nimi Kesto 1 Näkyjen virtaan 2:23 2 Kuolema nousee ikkunoihimme 4:13 3 Lintu lenteli kuninkaan saliin 2:11 4 Korpit ja harakat 1:25 5 Minä näin valon 2:39 6 Anna minun ottaa mukaani vene 2:47 7 Kun tähdet palaavat paikoilleen 3:02 == Lähteet == Luokka:Joose Keskitalon albumit
Narsismiepidemia

Narsismiepidemia on yksilöiden patologiseen narsismiin liittyvä kriisi, joka tarkoittaa narsismin todellisia kustannuksia. Nämä todelliset kustannukset ilmenevät ihmissuhteissa ja perheissä sekä työpaikoilla ja talouselämässä laajemmin. https://psycnet.apa.org/record/2009-05058-000 Narsismiepidemia on jyllännyt Yhdysvalloissa ja muissa länsimaissa 50 vuotta (2017). Suomalaiset psykologit varoittelevat narsismin kasvusta.https://yle.fi/aihe/artikkeli/2017/04/21/joka-neljas-esimies-narsisti Narsismiepidemian syyksi on epäilty kapitalistista talousjärjestelmää, joka on esitetty sosiokulttuurinen syy. Länsisaksalaisten ja itäsaksalaisten väliltä on löydetty ero, jonka mukaan länsisaksalaiset ovat narsistisempia.https://pmc.ncbi.nlm.nih.gov/articles/PMC5783345/ Tohtorit Twenge ja Campbell ovat esittäneet epidemian ratkaisuksi narsismin tunnistamisen oppimista, epidemiaa kannattelevien ja levittävien voimien minimointia ja narsismin hoitamista kun sitä tavataan. Suomessa narsismiepidemiaan liittyviä ryhmiä on vedetty Narsismin uhrien tuki ry:ssä ja politiikkaan pyrkinyt näyttelijä Outi Alanen on pitänyt aihetta esillä yhteiskunnallisena aiheena.https://vasenkaista.fi/2017/02/oletko-sina- kiusaaja/ ==Lähteet== ==Kirjallisuutta== *Campbell, Keith W. The Narcissism Epidemic: Living in the Age of Entitlement. 2010. *Lasch, Christopher. The Culture of Narcissism: American Life in an Age of Diminishing Expectations. 1979. *Twenge, Jean M. Generation Me: Why Today's Young Americans Are More Confident, Assertive, Entitled--And More Miserable Than Ever Before. 2006 Luokka:Yhteiskunnalliset ongelmat
Rudanmaa

Rudanmaa () on kylä Noormarkussa Porissa. Se sijaitsee yhdystie 2560 varrella Finpyyn ja Lassilan välisellä osuudella. Rudanmaa eli Nändö mainitaan asiakirjoissa ensimmäisen kerran vuonna 1473. Rudanmaa oli harvaan asuttu vielä 1900-luvun alussa, jolloin kylässä oli kolme maataloa ja viljeltyä maata kaksi hehtaaria. 1930-luvun alussa viljeltyä maata oli jo 155 hehtaaria. Rudanmaalla ei ole selkeää kyläkeskusta, vaan tilakokonaisuudet sijoittuvat järvien rikkomaan maisemaan. Kylän alueella on runsaasti siirtolohkareita. Kylän alueella on myös useita järviä, kuten Iso-Lankko, Vähä-Lankko, Alajärvi ja Valkoinenlammi. == Lähteet == Luokka:Noormarkun kylät
Alajärvi (Noormarkku)

Alajärvi on järvi Rudanmaan kylässä Noormarkussa Porissa. Se kuuluu Karvianjoen vesistöön ja on pinta-alaltaan 67 hehtaaria. Järvi laskee Inhottujärveltä lähtevään Hanhijokeen. == Lähteet == Luokka:Noormarkun järvet Luokka:Merikarvianjoen alaosan alue